Phileas Gilbert
Phileas Gilbert Res apud Vicidata repertae: Nativitas: 11 Septembris 1857; Obitus: 1942; Colliacum Patria: Francia Phileas Gilbert (die 11 Septembris 1857 ad montem Orusa natus; Colliaci mortuus anno fere 1942) fuit coquus et scriptor de re coquinaria. Tiro Augustae Suessionum usque in 1874 pasticiarius laboravit, deinde Lutetiae in urbe. Ibi archimagirus apud popinam chez Bonvalet anno 1884 factus est. Denuo anno 1920 ad amicum Prosperum Salles se iunxit, coquum deversorii de Paris(fr) ad montem Caroli, ubi a fornacibus meruit. Dum chez Bonvalet operam dabat libellos periodicos L’Art culinaire cum Augusto Escoffier condidit et direxit. Praefationem scripsit operis Prosperi Salles et Prosperi Montagné, Monoeci anno 1900 divulgati, titulo La Grande Cuisine illustrée. Librum Augusti Escoffier principalem, Le Guide culinaire (1902), supplementumque Le Livre des menus (1912), ipse cum Aemilio Fétu ad prelum parare curavit. Ab anno 1912 usque ad mortem fasciculos culinarios Almanach Hachette composuit eodemque fere tempore libellos Le Pot-au-feu direxit. Anno 1938 una cum Escoffier praefationem composuit encyclopaediae Larousse Gastronomique a Prospero Montagné scriptum.